section_heading: Trenutna aspiracija na prijestolje
paragraph_text: Aleksandar II. Karađorđević živi u Beogradu u kraljevskoj palači (Beli dvor) od 2001. godine koja mu je data na korištenje, ali ne i u vlasništvo. Prijestolonasljednik Aleksandar II. poznat je po svojoj demokratičnosti i toleranciji. Posredovao je u pregovorima o ujedinjenju opozicije pred pad Slobodana Miloševića. U svojoj palači prima vjerske vođe i ističe potrebu za demokracijom.